
SECRETARI ACCTAL.

INTERVENTOR

CÈSAR RODRÍGUEZ SOLÀ

No assisteixen el Sr. GERARD FIGUERAS I ALBÀ, el Sr. FRANCESC XAVIER SÁNCHEZ I VERA i el Sr. SANTIAGO RODRÍGUEZ SERRA.
ORDRE DEL DIA

 1.
Aprovació, si escau, de l’esborrany de l’acta de la sessió ordinària del dia 8 de novembre de 2010.


ECONÒMICA I ORGANITZACIÓ INTERNA

 2.
Aprovació definitiva de la modificació de les Ordenances Fiscals i de l’Ordenança reguladora dels Preus Públics per a 2011. 

 3.
Aplicació de l’estalvi del Capítol I del Pressupost municipal, d’acord amb el Reial Decret Llei 8/2010, de 20 de maig.

 4.
Ratificació de l’acord de Junta de Govern Local de 14 de desembre de 2010, de nomenament de la Sra. MONTSERRAT MALLORQUÍ VICENS, com a personal eventual directiu, per ocupar el lloc de treball de cap del Servei de Recursos Humans.
  5.
Aprovació inicial del Pla intern d’igualtat de gènere.


COHESIÓ SOCIAL I IDENTITAT

  6.
Aprovació del conveni de col·laboració interadministrativa entre l’Ajuntament de Vilanova i la Geltrú i el Consorci de Serveis a les Persones.


Serveis a la ciutat
  7.
Aprovació inicial dels manuals d’actuació NEUCAT, SISMICAT i del manual d’actuació específic per al Carnaval.


CIUTAT SOSTENIBLE I PARTICIPACIÓ

  8. 
Aprovació inicial de la Modificació Puntual del Pla General d’Ordenació municipal de Vilanova i la Geltrú amb relació a la reubicació de la caserna de la Policia local.

  9.
Aprovació del Conveni Urbanístic entre l’Ajuntament de Vilanova i la Geltrú i GMT, SRL – Megadyne Rubber, SA.

10.
Ratificació de l’acord de la Junta de Govern Local de 23 de novembre de 2010, d’aprovació plec de clàusules i convocatòria de licitació de les obres d’urbanització, ordenació i tractament paisatgístic del Torrent de la Pastera.

MOCIONS

11.
Moció de CiU sobre la urbanització de Santa Maria de Cubelles.

12.
Moció del PP sobre els reductors de velocitat.
13.
Moció de la CUP per una política de seguiment, assessorament i suport al dret a l’habitatge front als desnonaments.

PREGUNTES ORALS

14. Preguntes del grup municipal del PP sobre:

· Quin és el seguiment que es realitza de l’Ajuntament de l’estat de manteniment de les instal·lacions esportives municipals sota concessió a tercers?

· Quina valoració fa el Govern Municipal sobre el nombre de noves activitats econòmiques que durant l’exercici 2010 s’han establert al nostre municipi?


PRECS

 1.
Aprovació, si escau, de l’esborrany de l’acta de la sessió ordinària del dia 8 de novembre de 2010.
S’aprova l’esborrany de l’acta de la sessió ordinària del Ple de l’Ajuntament del dia 8 de novembre de 2010.

 2.
ECONÒMICA I ORGANITZACIÓ INTERNA. Aprovació definitiva de la modificació de les Ordenances Fiscals i de l’Ordenança reguladora dels Preus Públics per a 2011. 

Es retira aquest punt de l’ordre del dia.
 3.
ECONÒMICA I ORGANITZACIÓ INTERNA. Aplicació de l’estalvi del Capítol I del Pressupost municipal, d’acord amb el Reial Decret Llei 8/2010, de 20 de maig.
S’acorda:
“1)
Determinar que la previsió d’estalvi en el Capítol 1 del vigent Pressupost municipal com a conseqüència de les disposicions establertes en el Reial Decret Llei 8/2010, de 20 de maig, de mesures de reducció del dèficit públic i demés normativa municipal que la desenvolupa, segons els càlculs efectuats pel Departament de Recursos Humans d’aquest Ajuntament, ascendeix a CINC-CENTS QUATRE MIL TRES-CENTS NORANTA-VUIT EUROS AMB SETANTA-SET CÈNTIMS (504.398,77 €).

2) 
Aplicar la quantitat de QUATRE-CENTS DINOU MIL NOU-CENTS SEIXANTA EUROS AMB VUITANTA-NOU CÈNTIMS (419.960,89 €) al finançament de part del romanent de tresoreria negatiu de la liquidació de l’exercici 2009 de l’entitat dependent Organisme Autònom Local IMET-CFO La Paperera; i pel que fa a la resta de la previsió d’estalvi,  fins a VUITANTA-QUATRE MIL QUATRE-CENTS TRENTA-SET EUROS AMB VUITANTA-VUIT CÈNTIMS (84.437,88 €), s’aplicarà a l’amortització per avançat de préstecs contractats per l’Ajuntament, tot això d’acord amb el que disposa l’article 14 de l’esmentat Reial Decret Llei 8/2010.

3) 
Efectuar les modificacions de crèdits del Pressupost municipal vigent que corresponguin derivades del punt anterior.

4)
Facultar l’alcalde per a la signatura dels documents necessaris que desenvolupin el present acord, en especial pel que fa referència a l’amortització de la càrrega financera municipal.”
 4.
ECONÒMICA I ORGANITZACIÓ INTERNA. Ratificació de l’acord de Junta de Govern Local de 14 de desembre de 2010, de nomenament de la Sra. MONTSERRAT MALLORQUÍ VICENS, com a personal eventual directiu, per ocupar el lloc de treball de cap del Servei de Recursos Humans.

S’ACORDA:

Ratificar l’acord de la Junta de Govern Local de 14 de desembre de 2010, de nomenament de personal eventual directiu, el qual és literalment el següent:

“PRIMER. Nomenar la Sra. MONTSERRAT MALLORQUÍ VICENS, personal eventual directiu per ocupar el lloc de treball de cap del Servei de Recursos Humans, amb una dedicació de 35 hores setmanals i una retribució de 51.900 euros bruts anuals, distribuïts en 14 pagues l’any, que tindrà sota la seva direcció el Servei de Recursos Humans de l’Ajuntament de Vilanova i la Geltrú, amb efectes des del dia 15 de desembre de 2010.

Aquest personal estarà subjecte al règim d’incompatibilitats previst legalment i haurà de presentar la corresponent declaració de béns i activitats.

SEGON. Aquest acord haurà de ser ratificat pel Ple de l’Ajuntament de Vilanova i la Geltrú i, un cop ratificat, publicat al BOP i al DOGC.”

  5.
ECONÒMICA I ORGANITZACIÓ INTERNA. Aprovació inicial del Pla intern d’igualtat de gènere.

S’acorda:

“PRIMER. Aprovar el Pla Intern d’Igualtat de Gènere de l’Ajuntament de Vilanova i la Geltrú.

SEGON. Aprovar l’aplicació i desenvolupament de les accions que composen el Pla Intern d’Igualtat de Gènere de l’Ajuntament de Vilanova i la Geltrú.”
  6.
COHESIÓ SOCIAL I IDENTITAT. Aprovació del conveni de col·laboració interadministrativa entre l’Ajunta-ment de Vilanova i la Geltrú i el Consorci de Serveis a les Persones.
S’acorda:
“PRIMER. Aprovar el CONVENI DE COL·LABORACIÓ INTERADMINISTRA-TIVA entre l’Ajuntament de Vilanova i la Geltrú i el Consorci de Serveis a les Persones, amb l’objecte de regular les tasques, accions i activitats que l’Ajuntament de Vilanova i la Geltrú, a través del seu Departament de Personal, desenvoluparà amb relació a la direcció i suport a la gestió dels recursos humans del Consorci de Serveis a les Persones.

SEGON. Facultar l’alcalde perquè, en nom de la Corporació, signi els documents que siguin necessaris per a la formalització d’aquest conveni.”

  7.
SERVEIS A LA CIUTAT. Aprovació inicial dels manuals d’actuació NEUCAT, SISMICAT i del manual d’actuació específic per al Carnaval.
S’acorda:
“PRIMER. Aprovar inicialment la documentació següent, corresponent al Pla de protecció civil municipal:

- Manual d’actuació per a nevades (NEUCAT)

- Manual d’actuació per a emergències sísmiques (SISMICAT)

- Manual d’actuació específic per al Carnaval.

SEGON. Sotmetre a informació pública aquests acords juntament amb els documents objecte d’aprovació, per un termini de trenta dies, mitjançant anuncis a publicar en el Butlletí Oficial de la Província, el Diari Oficial de la Generalitat de Catalunya, a un mitjà de comunicació escrita diària i al tauler d’anuncis de l’Ajuntament, per tal que els interessats puguin formular les reclamacions i al·legacions oportunes. Si no se’n presentés cap, els esmentats acords restarien definitivament aprovats sense la necessitat de fer cap acord posterior.

TERCER. Remetre la documentació aprovada a la Comissió de Protecció Civil de Catalunya per a la seva homologació, una vegada aprovat definitivament.

QUART. Facultar l’alcalde perquè pugui signar tots els documents que siguin necessaris per executar aquest acord.”

  8. CIUTAT SOSTENIBLE I PARTICIPACIÓ. Aprovació inicial de la Modificació Puntual del Pla General d’Ordenació municipal de Vilanova i la Geltrú amb relació a la reubicació de la caserna de la Policia local.
S’acorda:
“PRIMER. Aprovar inicialment la Modificació Puntual del Pla General d’Ordenació municipal de Vilanova i la Geltrú en relació a la reubicació de la caserna de la Policia Local, d’acord amb la Memòria Justificativa i document tècnic incorporat a l’expedient. 

Tenint en compte que a la referida Memòria es justifica la viabilitat econòmica de la present Modificació, en el supòsit que es produís un increment dels beneficis econòmics de la mateixa, aquests es destinaran a política social d’habitatge, en el marc de la normativa aplicable.

SEGON. Acordar la suspensió en l’àmbit objecte de la present modificació, de la tramitació de plans urbanístics derivats concrets i de projectes de gestió urbanística i d'urbanització, així com l'atorgament de llicències de parcel·lació de terrenys, d’edificació, reforma, rehabilitació o enderrocament de construccions, d’instal·lació o ampliació d’activitats o usos concrets i d'altres autoritzacions municipals connexes establertes per la legislació sectorial, amb una durada màxima de dos anys de conformitat amb l’establert als articles 73.2 i 74.1 del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme de Catalunya i l’art. 103.3 del Reglament de la Llei d’urbanisme.
Tot això sens perjudici que d’acord amb l’article 102.4 del Reglament de la Llei d’urbanisme, mentre estigui suspesa la tramitació de procediments i l’atorgament de llicències en aplicació del que estableix l’article 73.2 del Text Refós de la Llei d’urbanisme, es podrien tramitar els instruments o atorgar les llicències fonamentats en el règim vigent que siguin compatibles amb les determinacions del nou planejament inicialment aprovat, en el cas que, per la naturalesa dels canvis proposats, no es posi en risc l’aplicació del nou planejament, una vegada definitivament aprovat.

TERCER. Publicar el present acord en el Butlletí Oficial de la Província, en el tauler d’anuncis de la Corporació, en un dels diaris de premsa periòdica de més divulgació en l’àmbit municipal i en el web municipal d’aquest Ajuntament, i sotmetre’l a informació pública pel termini d’un (1) mes des de la darrera publicació obligatòria, de conformitat amb l’article 23 del Reglament de la Llei d’urbanisme, i 94.1 i 85 del DL 1/2010, de 3 d’agost, pel qual s’aprova el Text refós de la Llei d’urbanisme.   

L’expedient restarà a disposició de qualsevol interessat en la Regidoria d’Urbanisme i Planejament, carrer de Josep Llanza 1-7, 08800 de Vilanova i la Geltrú (Barcelona).”
  9.
CIUTAT SOSTENIBLE I PARTICIPACIÓ. Aprovació del Conveni Urbanístic entre l’Ajuntament de Vilanova i la Geltrú i GMT, SRL – Megadyne Rubber, SA.

S’ACORDA:

“PRIMER. Aprovar el Conveni Urbanístic entre l’Ajuntament de Vilanova i la Geltrú i GMT, SRL - Megadyne Rubber, SA, que s’incorpora a l’expedient.

SEGON. Facultar l’alcalde per a la signatura de dit Conveni.
TERCER. Publicar el present acord al Butlletí Oficial de la Província de Barcelona, de conformitat amb l’article 26.1 del Decret 305/2006, de 18 de juliol, pel qual s’aprova el Reglament de la Llei d’urbanisme, així com en el tauler d’anuncis de la Corporació, el web municipal i en un dels diaris de major difusió provincial o local.
L’expedient restarà a disposició de qualsevol interessat en la Regidoria d’Urbanisme i Planejament, carrer de Josep Llanza, 1-7, 08800 de Vilanova i la Geltrú (Barcelona), de 9:30 a 14:00 hores, de dilluns a divendres. 

QUART. Notificar aquest acord GMT, SRL – Megadyne Rubber, SA, amb expressió dels recursos que siguin escaients.”
10.
CIUTAT SOSTENIBLE I PARTICIPACIÓ. Ratificació de l’acord de la Junta de Govern Local de 23 de novembre de 2010, d’aprovació plec de clàusules i convocatòria de licitació de les obres d’urbanització, ordenació i tractament paisatgístic del Torrent de la Pastera.
S’acorda:
“PRIMER. Ratificar l’acord de la Junta de Govern Local de data 23 de novembre de 2010 de declarar la urgència en la tramitació, aprovació de l’expedient de contractació, el plec de clàusules economicoadministratives particulars i tècniques particulars, per a la contractació de l’execució de les obres del projecte d’urbanització, ordenació i tractament paisatgístic del Torrent de la Pastera, amb un pressupost de cinc-cents noranta-tres mil dos-cents vint euros amb trenta-quatre cèntims (593.220,34), sense IVA, més 106.779,66 euros corresponents al 18 per cent de l’IVA, fan un pressupost total de SET-CENTS MIL EUROS (700.000 €), amb l’IVA inclòs.
SEGON. Adoptar el compromís de dotar el pressupost municipal de 2011 de la partida corresponent per al pagament de les esmentades obres. 

TERCER. Facultar I’Il·lm. Sr. Alcalde perquè, en nom de la Corporació, signi els documents que siguin necessaris per a la formalització del  present acord.”
11.
Moció de CiU sobre la urbanització de Santa Maria de Cubelles.
Es deixa sobre la taula aquesta moció.

12.
Moció del PP sobre els reductors de velocitat.
S’ACORDA:
“1) 
Adoptar com a pròpia la instrucció del Ministeri de Foment, dictada mitjançant l’ordre FOM/3053/2008, relativa a la instal·lació de reductors de velocitat a la via pública.

2) 
Donar les instruccions necessàries als serveis tècnics municipals per tal que, quan es consideri necessària la instal·lació d’aquests elements, el seu disseny estigui d’acord a la Instrucció Tècnica esmentada anteriorment.

3) 
Preveure la gradual substitució dels reductors de velocitat instal·lats a la nostra ciutat i que no s’ajustin a l’esmentada Instrucció Tècnica, per tal que ho facin, en un termini de dos anys.”
13.
Moció de la CUP per una política de seguiment, assessorament i suport al dret a l’habitatge front als desnonaments.
S’acorda:

· Habilitar un servei de seguiment, a tall d’observatori, de la situació global de l’habitatge i, concretament, dels processos d’execució hipotecària i desnonaments a Vilanova i la Geltrú, amb la finalitat de visibilitzar una realitat sovint oculta.

· Oferir directament a les famílies en procés de desnonament assessorament legal i funció de mediació amb els bancs i caixes per trobar alternatives que no comportin la negació del dret a l’habitatge a les esmentades famílies o persones.

· Incorporar tota aquesta informació i funcions al futur Pla Local de l’Habitatge perquè siguin tingudes en compte a l’hora de planificar les actuacions corresponents de cara al futur.

· Coordinar aquest servei local amb el servei Ofideute de la Generalitat de Catalunya i amb les organitzacions socials, jurídiques i institucionals que actualment es dediquen a fer aquest seguiment i suport, com l’Observatori DESC, la Plataforma d’Afectats per la Hipoteca, l’Associació d’Usuaris de Bancs, Caixes i Assegurances de Catalunya (ADICAE Catalunya) i altres.

· Donar suport a la proposta de modificació de la Llei d’Enjudiciament Civil i de la Llei Hipotecària impulsades al Congrés dels Diputats, on es troba actualment aparcada en situació d’estudi després d’haver estat discutida en la sessió de la Comisión de Vivienda del 16 de juny passat, i traslladar aquest suport a la Comisión de la Vivienda del Congrés de Diputats i a la Mesa del Parlament de Catalunya. Aquesta modificació permetria a les famílies afectades liquidar el deute amb l’entrega de l’habitatge i poder començar de zero, sense haver d’arrossegar un deute de per vida. 

· Més enllà del marc normatiu d’àmbit estatal que regula el mercat hipotecari, estudiar iniciatives municipals innovadores per fer front als desnonaments per motius econòmics, com ja s’està produint a d’altres municipis.
Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer
